…અને આજે પૌત્રીના આગ્રહે તેઓ પરીની કલ્પનામાં સરી પડ્યા ત્યારે તેમને પરી તરીકે મધુરીની છબી જ નજર સમક્ષ આવ્યા કરતી હતી. લલિતદેવ વિચારતા કે મધુરી પોતાને હવે ભૂલી પણ ગઈ હશે. તે પોતે તો બહુ મોટી રાજકારણી થઈ છે અને વિદેશી સરકારોમાં પણ તે ખૂબ માનસન્માન પામી રહી છે. તેને ક્યાંથી આ નાચીજ લલિતદેવની પડી હોય? છેલ્લા સમાચાર મુજબ મધુરીદેવી હવે પોતાના હોદ્દા ઉપરથી નિવૃત થઈ રહ્યાં હતાં અને આગામી માસમાં તેઓ ભારત પરત ફરી રહ્યાં હતાં. કૉલકાતામાં તેમના માનમાં એક ભવ્ય સમારોહ પણ યોજાયેલ હતો.